[Urbanus Episcopus, servus servorum Dei, venerabili fratri Hugoni Cluniacensi Abbati, salutem et Apostolicam benedictionem. In Nemausensi Concilio Monasterii sancti Germani, quod Antissiodori situm est, Abbas eamdem Abbatiam in manu nostrâ refutavit, et sæpe ab eo rogati locum ipsum ei restituere noluimus. Filius prætereà noster Stephanus Comes cum uxore suâ nos deprecatus est, ut idem Monasterium tibi committeremus, et hoc ipsum in Romanâ nuper synodo coram ejusdem civitatis Episcopo et prædicti loci fratribus à nobis statutum est. Fraternitati igitur tuæ litteris præsentibus mandamus, ut præfatam Abbatiam in tuâ deinceps provisione perpetuò disponendam suscipias, et monasticam ibi Religionem secundùm fratrum tuorum conversationem instituas, ita tamen ut locus idem proprio Abbate non careat. Absque datâ.]